### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling med bemærkning om, at udvalget ønsker, at der under inddragelse af områdets beboere gennemføres en evaluering af helhedsplanen og dens effekt på fremtidige konkrete byggesager. Evalueringen sker i form af, at Teknik og Miljø forelægger et antal konkrete byggesager med en beskrivelse af, hvordan disse er tilpasset helhedsplanen og af de overordnede tematikker i de høringer, der måtte gennemføres i forbindelse med byggesagsbehandlingen. Evalueringen forelægges og drøftes med Teknisk Udvalg i 2022.

Endelig vedtagelse af forslag til helhedsplan for Ø-gadekvarteret, kvartererne i kvarteret samt tillæg nr. 60 til Kommuneplan 2017.

### Resumé

Helhedsplanen og kommuneplantillægget gælder for det område af [adresse], der betegnes Ø-gadekvarteret.

Området har en størrelse på ca. 482.000 m2 og ligger i byzone. En stor del af området er udpeget som kulturmiljø i Kommuneplan 2017.

Teknik og Miljø har gennemført en omfattende, tværgående proces som er mundet ud i en helhedsplan, der ledsages af et detaljeret kommuneplantillæg.

Formålet med helhedsplan og kommuneplantillæg er et mere præcist plangrundlag for lokalplanlægning og byggesagsbehandling, samt at gøre det tydeligere for både borgere og udviklere hvilke retningslinjer og muligheder, der er gældende fremover.

Et mere præcist plangrundlag forventes at begrænse antallet af enkeltsager, der fremsendes til behandling i byrådet samt større effektivitet og mindre ressourceforbrug i sagsbehandlingen af lokalplansager.

Planen består af to dele; en redegørende del og tillægget med ændringer af de konkrete bygningsregulerende rammebestemmelser samt en opdateret SAVE registrering af alle områdets bygninger.

Helhedsplanen og Kommuneplantillægget for Ø-gaderne har været i offentlig høring i perioden 10. september til 5. november 2020. Der fremkom 25 bemærkninger til planforslagene. Enkelte bemærkninger giver anledning til ændringer i helhedsplanen og kommuneplantillægget. Ændringerne fremgår af indstillingens punkt 5.4.

### Indstilling

At 1) forslag til Helhedsplan for Ø-gadekvarteret, kvartererne i kvarteret vedtages endeligt med de ændringer der fremgår af indstillingens afsnit 5.4, 5.5 og bilag 4,

At 2) forslag til tillæg nr. 60 til Kommuneplan 2017 vedtages endeligt med de ændringer der fremgår af indstillingens afsnit 5.4, 5.5 og bilag 4,

At 3) bemærkninger fra den offentlige høring besvares som det fremgår af indstillingens afsnit 5.4 og bilag 3.

### Sagens forløb

21-01-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-01-2021 Magistraten

Fremsendes til [adresse] med bemærkning, at Magistraten i mødet den 25. januar 2021 anbefaler, at byrådet tiltræder Magistratsafdelingen for Teknik og Miljøs indstilling af 14. januar 2021.

Der var stor anerkendelse af arbejdet. På forespørgsel blev det oplyst, at ressource trækket for en helhedsplan af den type er 1,5 - 2 årsværk.

Rådmand Filippa Danielsen deltog ikke i sagens behandling.

 03-02-2021 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 3. februar 2021.
 10-02-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling med bemærkning om, at udvalget ønsker, at der under inddragelse af områdets beboere gennemføres en evaluering af helhedsplanen og dens effekt på fremtidige konkrete byggesager. Evalueringen sker i form af, at Teknik og Miljø forelægger et antal konkrete byggesager med en beskrivelse af, hvordan disse er tilpasset helhedsplanen og af de overordnede tematikker i de høringer, der måtte gennemføres i forbindelse med byggesagsbehandlingen. Evalueringen forelægges og drøftes med Teknisk Udvalg i 2022.